डिबाई
डिबाई (Dibai) भारत के उत्तर प्रदेश राज्य के बुलन्दशहर ज़िले में स्थित एक नगर है। राष्ट्रीय राजमार्ग ५०९ इसके समीप से गुज़रता है। डिबाई एक शहर एवं तहसील मुख्यालय है। यह उत्तर प्रदेश राज्य की एक विधानसभा सीट भी है। राजनैतिक एवं एतिहासिक दृष्टि से डिबाई शहर महत्वपूर्ण है। इस शहर के समीप ही 8 किलोमीटर दूर पवित्र गंगा नदी बहती है जोकि निकटतम गाँव कर्णवास क्षेत्र में आती है। डिबाई एक समय औद्योगिक शहर हुआ करता था लेकिन बाद में बदहाल स्थिति ने इसे पिछड़ा क्षेत्र बना दिया। डिबाई विधानसभा के अंतर्गत कर्णवास, राजघाट एवं नरौरा जैसे स्थान आते हैं जो गंगा किनारे होने के कारण प्रसिद्ध हैं। नरौरा में परमाणु बिजली घर स्थित है।